La Programació universitària de Catalunya per al curs 2010-2011, aprovada per la Resolució de 13 de desembre de 2010, preveu la implantació d'estudis oficials de màster universitari a les universitats públiques i el reconeixement de la implantació d'estudis oficials de màster universitari a les universitats privades de Catalunya.
Atès que s'han produït modificacions i supressions de màsters universitaris de cursos anteriors a les universitats del sistema universitari de Catalunya, derivades de la Programació universitària de Catalunya, s'han incorporat els canvis en aquesta Ordre.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; els estatuts de les universitats públiques i les normes d'organització i funcionament de les universitats privades de Catalunya, a proposta dels consells de govern i amb l'informe favorable dels consells socials de la Universitat de Barcelona, la Universitat Autònoma de Barcelona, la Universitat Politècnica de Catalunya, la Universitat Pompeu Fabra, la Universitat de Lleida, la Universitat de Girona i la Universitat Rovira i Virgili i amb l'acord dels òrgans de govern de la Universitat Ramon Llull, la Universitat Oberta de Catalunya, la Universitat de Vic i la Universitat Internacional de Catalunya, i a proposta del director general d'Universitats,
S'implanten i es reconeix la implantació de diversos estudis oficials de màster universitari, aprovats en el marc de la Programació universitària de Catalunya, als centres corresponents de les diferents universitats públiques i privades catalanes que s'indiquen a l'annex 1 d'aquesta Ordre.
Es modifiquen diversos estudis oficials de màster universitari, de cursos acadèmics anteriors, de les diverses universitats públiques i privades catalanes que s'indiquen a l'annex 2 d'aquesta Ordre, i se'n reconeix la modificació.
S'inicia la supressió de diversos estudis oficials, de cursos acadèmics anteriors, de les diferents universitats públiques i privades catalanes, que s'indiquen a l'annex 3 d'aquesta Ordre.
Una vegada establert el caràcter oficial dels títols a què fa referència l'article 1, el rector o la rectora de les diferents universitats sol·licitarà al departament competent en matèria d'universitats l'autorització d'inici d'activitats d'aquests estudis, a l'empara de la normativa vigent, amb efectes des de la seva impartició.
L'inici de la supressió del estudis de l'annex 3 serà progressiva i, en tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual el van iniciar amb un rendiment acadèmic ordinari, més les convocatòries addicionals previstes a la normativa vigent.
Barcelona, 23 de juliol de 2012
Màsters universitaris oficials.
Modificació de màsters universitaris implantats en cursos acadèmics anteriors
Supressió dels estudis universitaris oficials implantats en cursos acadèmics anteriors, amb efectes des del curs 2010-2011